text: Trimaran hjulpet i land ved Esbjerg
  01 november 2015 kl. 19.48
  Skibet Lyø havde en travl søndag. Ud over at have hjulpet med at få F16-flyet op af Vesterhavet, måtte de også trække en Trimaran i land. 
  En trimaran måtte søndag eftermiddag hjælpes i land af skibet Lyø. Syd- og Sønderjyllands Politi oplyser til TV SYD, at trimaranen drev rundt ud for Esbjerg i et døgns tid, inden den altså søndag blev hjulpet i land.
  Det havde røget fra motoren på trimaranen, og den ville efterfølgende ikke starte. Det var derfor båden drev rundt.
   Der var en mand på trimaranen.
  Politiet stod klar ved kajen i Esbjerg, da skibet Lyø kom trækkende med trimaranen efter sig. Manden på trimaranen er dog ikke sigtet.
  